English: Hyderabad: Taking the ruling TRS party head-on, the Telangana Joint Action Committee (TJAC) chairman Prof Kodandaram Reddy informed his decision to float a new political party.
Telugu: సంగారెడ్డి : రాజకీయ పార్టీ ఏర్పాటుపై తెలంగాణ జేఏసీ చైర్మన్‌ కోదండరామ్‌ కీలక నిర్ణయం తీసుకున్నారు. రంగారెడ్డి జిల్లా తుర్కయాంజాల్‌లో జరిగిన టీ జేఏసీ విస్తృత సమావేశంలో కొత్త పార్టీ ఏర్పాటును ప్రకటించారు. ప్రత్యేక రాష్ట్రంలో కూడా ప్రజల బతుకులు మారలేదన్న నిర్ణయానికి కోదండరామ్‌ వచ్చిన తర్వాత టీ జేఏసీని రాజకీయ పార్టీగా మార్చాలన్న డిమాండ్‌ వచ్చింది. కానీ ఉద్యమం సంస్థగా కొనసాగించడానికి నిర్ణయించారు. కేసీఆర్‌ ప్రభుత్వ ప్రజా, రైతు వ్యతిరేక విధానాలను ఎండగట్టడం మొదలుపెట్టిన తర్వాత టీ జేఏసీని రాజకీయ పార్టీగా ప్రకటించాలన్న ఒత్తడి వచ్చింది. కొత్త పార్టీ పెట్టాలని ప్రజలు కోరినా ముందు సున్నితంగా తిరస్కరించిన కోదండరామ్‌.. మారిన పరిస్థితులు నేపథ్యంలో ఇప్పుడు కొత్త పార్టీ పెట్టాలన్ని నిర్ణయానికి వచ్చారు. టీ జేఏసీని యథావిధిగా కొనసాగిస్తూ.. కొత్త రాజకీయ పార్టీ ఏర్పాటును కోదండరామ్‌ ప్రకటించారు.